# metadata.dc.description.abstract[].value
Riure, o simplement somriure, és un dels grans petits plaers de la vida. Segons un estudi realitzat el 2014, els adults somriem uns 20 cops cada dia, però els infants ho arriben a fer gairebé 400 vegades! Però hi ha molta variabilitat, des de persones molt rialleres i que tenen un gran sentit de l'humor fins a d'altres sembla que l'hagin perdut. Fa temps que se sap que hi ha una correlació directa entre el fet de riure o somriure i el benestar físic i emocional: disminueix l'estrès, la qual cosa repercuteix favorablement en la salut física i mental, facilita les relacions socials i provoca l'alliberament de serotonina al cervell, un neurotransmissor que millora l'estat d'ànim. Un article que s'acaba de publicar a la revista Health Communication analitza de quina manera tenir un bon sentit de l'humor també beneficia la salut física i mental.

# metadata.dc.source[].value
Divulgació i Premsa (Genètica, Microbiologia i Estadística)